**王藍田吃雞子 劉義慶**

王藍田性急，嘗食雞子，以筯刺之，不得，便大怒。

(雞子：古義，雞蛋；今義，雞的睪丸) (古今異義)

舉以擲地，雞子於地圓轉未止，仍下地以屐齒碾之，又不得。

(舉「雞蛋」以擲地) (賓語省略)

瞋甚，復於地取內口中，齧破即吐之。王右軍聞而大笑曰：

 (內：通「納」，放入) (通假) (聞：聽聞) (一詞多義)

 (復於地取「雞子」內口中) (賓語省略)

 「使安期有此性，猶當無一豪可論，況藍田邪？」

 (豪：通「毫」，微小的毛，此處解作「微小的事物」) (通假)

 (邪：通「耶」，表示疑問，相當於「嗎」) (通假)

 (疑問句)